Návrh na vklad vlastníckeho práva na základe dohody
			o vysporiadaní bezpodielového spoluvlastníctva manželov
						Správa katastra 
Žilina 1. 9. 2023 					Ul. Vysokoškolákov 33B, 010 08 Žilina
Navrhovateľ v rade 1:	Linda Krivá, rod. Líšková, r. č. ............................................., trvale bytom Žilina, Jaseňová ul. č. 21
		(ďalej len „navrhovateľ v rade 1“)
Navrhovateľ v rade 2:	Imrich Krivý, rod. Krivý, r. č. ................................................, trvale bytom Žilina, Jaseňová ul. č. 21
		(ďalej len „navrhovateľ v rade 2“)
Navrhovateľ v rade 1 a navrhovateľ v rade 2 uzatvorili dňa 25. 8. 2023 dohodu o vysporiadaní bezpodielového spoluvlastníctva manželov ohľadne nehnuteľností.
Na základe tejto dohody nadobudli navrhovatelia byt č. 8, nachádzajúci sa v obytnom dome č. s. 1621 (ďalej len dom“) na Jaseňovej ul. v Žiline, vo vchode č. 2, na II. poschodí, spolu so spoluvlastníckym podielom na spoločných častiach a zariadeniach domu a na pozemku parc. č. KN 1155 o výmere 2 156 m2 – zastavaná plocha, podiel vyjadrený v 1140/2059 do podielového spoluvlastníctva, každý v 1/2 (v ideálnej polovici).
Uvedené nehnuteľnosti sú zapísané na LV č. 813 pre okres Žilina, obec Žilina, k. ú. Žilina, na ktorom liste vlastníctva sú účastníci dohody vedení ako bezpodieloví spoluvlastníci.
Ako účastníci tohto právneho úkonu vyhlasujeme, že naša zmluvná voľnosť nie je ničím obmedzená, predložili sme všetky potrebné listiny a navrhujeme preto, aby Správa katastra Žilina
povolila
vklad vlastníckeho práva účastníkov pripojenej dohody zo dňa 25. 8. 2023.
Prílohy:
1.	2 x dohoda o vysporiadaní BSM	
2.	Cit. rozsudok OS Žilina
3.	Správny poplatok